Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 2. melléklet a 29/2006. (V. 30.) BM rendelethez
Paragraph Index: 324

4. A kisebbségi szervezetek, jelöltek bejelentése és nyilvántartásba vétele a települési kisebbségi önkormányzati képviselõk választásán 4.1. Kisebbségi szervezetek bejelentése és nyilvántartásba vétele A települési kisebbségi önkormányzati képviselõk választásán induló kisebbségi szervezetek nyilvántartásba vételére jelöltjeik bejelentését megelõzõen kell sor kerüljön. A bejelentést a Ve. 51. § (1) bekezdése szerinti választási bizottságnál kell megtenni. A kisebbségi jelölõ szervezet bejelentéséhez a KisP1 jelû formanyomtatvány áll rendelkezésre, amelyhez csatolni kell a társadalmi szervezetek bírósági nyilvántartásából a választás kitûzését követõen kiállított kivonatot, valamint a szervezet bírósághoz benyújtott alapszabályát. A bejelentést fogadó választási iroda a jelölõ szervezetek valamennyi bejelentett adatát regisztrálja a számítógépes nyilvántartásban. Az informatikai rendszerben több, azonos nevû szervezet nem regisztrálható. Az azonos nevû szervezetek megkülönböztetésére a 2.1. pontban leírtak szerint kerül sor. A kisebbségi szervezet bejelentésével kapcsolatos módosítási igényeket a KisP1 jelû formanyomtatvány ismételt kitöltésével lehet bejelenteni. A kisebbségi jelölõ szervezet kérheti a szervezet nevének kisebbségi nyelven történõ feltüntetését is a szavazólapon. Amennyiben a szervezet neve a magyar ABC betûivel nem leírható, a kisebbségi nyelven leírt szervezetnevet az N1-es bizonylaton kell mellékelni. 2006/64. szám 4.2. Kisebbségi jelöltek bejelentése és nyilvántartásba vétele A kisebbségi jelölteket a KisE jelû formanyomtatványon kell bejelenteni. A kisebbségi képviselõjelölt kérheti nevének kisebbségi nyelven történõ feltüntetését is a szavazólapon. Amennyiben a jelölt neve a magyar ABC betûivel nem leírható, a kisebbségi nyelven leírt nevet az N1-es bizonylaton kell mellékelni. Ha a jelöltként bejelentett választópolgár nem rendelkezik lakóhellyel – ennek hiányában tartózkodási hellyel – azon a településen, ahol nyilvántartásba vételét kéri, a HVI vezetõje a választópolgár nevének és személyi azonosítójának megadásával telefaxon keresi meg a jelölt lakóhelye szerint illetékes HVI vezetõjét, aki telefaxon tájékoztatja arról, hogy a polgár szerepel-e a kisebbségi választói jegyzékben. A jelöltek bejelentésére, regisztrációjára, azonosítására, adataik ellenõrzésére, és az esetleges adateltérések kezelésére, valamint a közös jelöltekre egyébként a 2.2. pontban leírtak irányadóak. A HVI a jelöltek HVB által kisorsolt szavazólapi sorrendjét haladéktalanul az okmányirodába továbbítja rögzítésre.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes